b'\n_START_ARTICLE_\nFranci Jeran\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nFranci Jeran\xc4\x8di\xc4\x8d, z vzdevkom Jefra, se je rodil septembra 1951 v Ljubljani. Prvo dirko je odpeljal leta 1969 s predelanim fi\xc4\x8dkom, v naslednjih letih pa je dirkal z Abarthom 850. V za\xc4\x8detku sedemdesetih je dirkal v Formuli Lotus Ford po Evropi, nastopil je tudi na nekaj dirkah Formule 2. V tujini je bil obi\xc4\x8dajno na \xc5\xa1tartnih listah njegovo ime zapisano kot Francy Jerancic. Leta 1975 ga je v svoje mo\xc5\xa1tvo povabil John Surtees, kjer je testiral tudi dirkalnik Formule 1 Surtees TS16 na britanskem dirkali\xc5\xa1\xc4\x8du Goodwood. Za naslednjo sezono 1976 je bilo \xc5\xbee vse dogovorjeno za dirkanje Jeran\xc4\x8di\xc4\x8da v Formuli 1, toda tik pred podpisom pogodbe se je glavni sponzor umaknil, njegovo mesto pa je zasedel Alan Jones.Jeran\xc4\x8di\xc4\x8d se je posvetil dirkalnju v Formuli Super V. Leta 1989 se je upokojil kot dirka\xc4\x8d, \xc5\xa1e vedno pa deluje v Jefra racing team._NEWLINE_Tudi njegova dva otroka, sin Domen in h\xc4\x8di Nina sta z njegovo podporo sledila o\xc4\x8detovim stopinjam in sta dirka\xc4\x8da. Franci Jeran\xc4\x8di\xc4\x8d je med letoma 2004 in 2007 skrbel za dirkalnik in taktiko Nine v italijanski seriji Ferrari Chalange. Ob tem je Franci Jeran\xc4\x8di\xc4\x8d tudi ob\xc4\x8dasni strokovni komentator dirk Formule 1 na POPTV in kasneje RTVS ob Miranu Ali\xc5\xa1i\xc4\x8du.'